
Na temelju članka 31. st. 3. Zakona o postupanju s nezakonito izgrađenim zgradama (N.N. br. 86/12, 143/13, 65/17 i 14/19), i članka 34. Statuta Grada Crikvenice („Službene novine Grada Crikvenice broj 103/21), Gradsko vijeće Grada Crikvenice  na 5. sjednici održanoj 02. prosinca 2021. godine donijelo je 


PROGRAM
UTROŠKA SREDSTAVA NAKNADE
ZA ZADRŽAVANJE NEZAKONITO IZGRAĐENIH ZGRADA U PROSTORU
ZA 2021. GODINU 


Članak 1.

Ovom Odlukom utvrđuje se namjena korištenja naknade za zadržavanje nezakonito izgrađene zgrade u prostoru koja je prihod Grada Crikvenice za 2021. godinu.
Trideset posto ukupnih sredstava naknade za zadržavanje nezakonito izgrađenih zgrada u prostoru prihod su jedinice lokalne samouprave na čijem se području nalazi nezakonito izgrađena zgrada, odnosno prihod su Proračuna Grada Crikvenice. Sredstva se koriste namjenski sukladno čl. 31.st. 3. Zakona o postupanju s nezakonito izgrađenim zgradama.

Članak 2.

Sredstva naknade za zadržavanje nezakonito izgrađene zgrade u prostoru planirana su za 2021. godinu u iznosu 150.000,00 kuna, koji se planira utrošiti za izradu dokumenata prostornoga uređenja (prostorni planovi i ostalo) u sklopu Programa - Kapitalno ulaganje u prostorno plansku i projektnu dokumentaciju.

Članak 3.

Ovaj Program utroška sredstava naknade za zadržavanje nezakonito izgrađenih zgrada u prostoru za 2021. godinu stupa na snagu dan nakon objave u „Službenim novinama Grada Crikvenice„.
Stupanjem na snagu ovog Programa prestaje važiti Program utroška sredstava naknade za zadržavanje nezakonito izgrađenih zgrada u prostoru za 2021. godinu ( „Službene novine Grada Crikvenice“ broj 93/20).
		                     		
U Crikvenici, 02. prosinca 2021. godine

